Galič (Ukrajina)
<s>Galič ili Halič (ukrajinski: Галич, ruski: Галич, poljski: Halicz, njemački: Halytsch) je grad od 6,193 stanovnika na zapadu Ukrajine u Ivano-Frankivskoj oblasti.</s>

<s>Po njemu je nazvana historijska centralnoevropska regija - Galicija.</s>

<s>Geografske karakteristike 
Galič se prostire se na ušću rijeke Lukve u Dnjestar, udaljen 26 km sjeverno od svog oblasnog centra Ivano-Frankovska.</s>

<s>Historija</s>

<s>Galič je prvi put dokumentiran 896. i zna se da je od 10. vijeka bio dio Kijevske Rusije, ali se već 1097. osamostalio od Kijeva nakon Ljubecke skupštine knezova.</s>

<s>Prvo spominjanje Galiča u drevnim ruskim ljetopisima je iz 1138., a redoviti podaci o gradu pojavljuju se na stranicama ljetopisa od sredine 12. vijeka, kada je knez Vladimirko 1141. preselio svoju prijestolnicu iz Zvenigoroda u Galič.</s>

<s>Prosperitet Galičke Kneževine i njezine prijestolnice Galiča povezan je sa vladavinom kneza 
Jaroslava Osmomisla (1153.-1187) i još više kneza Romana Velikog koji je krajem 12. vijeka uspio 
ujediniti galicijske i volinske zemlje i osnovati Galičko-Volinjsko Kneževstvo.</s><s>Tako je Galič postao centar jedne od najvećih ruskih kneževina.</s>

<s>Sredinom 14. vijek Galič je anektirala Kraljevina Poljska i dodjelila mu status grada po magdeburškom pravu.</s><s>To nije dugo potrajalo jer je već 1370. dospio pod vlast ugarskog kralja Ludovika I Anžuvinskog.</s><s>Svega 17 godina kasnije zahvaljujući naporima poljskog kralja Jagela Galič je ponovno poljski, pa je nakon tog dugo ostao domena Poljsko-Litvanske Unije.</s>

<s>Od 1772. za Prve podjele Poljske Galič je domena Habsburške Monarhije.</s><s>Za austrijske vlasti izgubio je administrativni značaj i postao provincijski gradić podređen Ivano-Frankovsku.</s>

<s>Nakon Prvog svjetskog rata od ljeta 1919.</s><s>Galič je ponovno postao poljski, i to je ostao sve do Sovjetske invazije Poljske 1939.</s><s>Od jula 1941 pa do 44. grad je bio pod njemačkom okupacijom.</s>

<s>Galič je do 2020. bio je administrativni centar Galičkog rajona u Ivano-Frankivskoj oblasti, a od oktobra 2020. je administrativni centar galicijske administrativne jedinice.</s>

<s>Privreda i transport</s>

<s>Galič je industrijski grad još od kraja 19. vijeka, kad je bio poznat po dvije ciglane, cementari, uljari, mlinu i po luci kojom se transportiralo drvo.</s><s>Nakon rata ekonomija grada usmjerila se na prehrambenu industriju.</s><s>Osamdesetih godina prošlog vijeka podignuta je tvornici alatnih mašina.</s>

<s>Novi automobilski most preko Dnjestra podignut je 1981. zajedno sa obilaznicom na cesti Ivano-Frankovsk-Lavov.</s>

<s>Izvori</s>

<s>Vanjske veze</s>

<s>Галицька міська рада</s>

<s>Naselja u Ukrajini</s>

